ຣັຖມຸນຕຣີການຕ່າງປະເທດສະຫະຣັດ ທ່ານນາງຄລິນຕັນ ຢູ່ທີ່ ອາຟຣິກາໃຕ້ ເພື່ອກົດດັນ ໃຫ້ເອົາມາຕການ ຕໍ່ຊິມບັບເວ
ຂ່າວສຳຄັນອື່ນໆ: ແມ່ຍິງຖືພາມານຊາວອັງກິດ ທີ່ຖືກຄຸກ ຢູ່ລາວ ຖືກສົ່ງໄປຮັບໃຊ້ຕໍ່ຢູ່ອັງກິດ; ຣັຖມຸນຕຣີ ການຕ່າງປະເທດ ປາກິສຖານ ກ່າວວ່ ຜູ້ນຳທາລີບາ
ຣັຖມຸນຕຣີການ ຕ່າງປະເທດ ສະຫະຣັດທ່ານນາງ HILLARYCLINTON ກຳລັງຢູ່ທີ່ ອາຟຣິກາໃຕ້ ບ່ອນທີ່ ທ່ານນາງເວົ້າວ່າ ທ່ານນາງ ຈະຊຸກຍູ້ໃຫ້ປະ ເທດດັ່ງກ່າວ ດຳເນີນການເພີ້ມຕື່ມ ເພື່ອຮັບມື ກັບອັນທີ່ທ່ານນາງເອີ້ນວ່າ ຜົນກະທົບ ໃນທາງລົບ ຈາກການປົກຄອງ ຂອງ ປະທານາທິບໍດີ ROBERT MUGABEໃນຊິມບັບເວນັ້ນ ທ່ານນາງ CLINTON ໄດ້ເດີນທາງ ໄປເຖິງນະຄອນ JOHANNESBURGໃນມື້ວານນີ້ ສຳລັບ ໃນວັນສຸກມື້ນີ້ ທ່ານນາງ ມີລາຍການຕ່າງໆ ເຕັມມື້ຮວມທັງການພົບປະ ກັບອະດີດ ປະທານາທິບໍດີ ອາຟຣິກາໃຕ້ ທ່ານ NELSON MANDELAແລະການກ່າວຄຳປາສັຍ ຕໍ່ພວກຜູ້ນຳທຸຣະກິດ ນອກນັ້ນ ທ່ານນາງ ຍັງມີແຜນການທີ່ຈະພົບປະ ຢູ່ນະຄອນ PRETORIA ກັບຣັຖມຸນຕຣີ ການຕ່າງປະເທດ ອາຟຣິກາໃຕ້ກ່ອນຈະເຈຣະຈາຫາຣື ກັບປະທານາທິບໍດີ ອາຟຣິກາໃຕ້ ທ່ານ JACOB ZUMAໃນມື້ວັນເສົາ ມື້ອື່ນ ທ່ານນາງ CLINTON ໄດ້ເດີນທາງ ໄປຍັງອາຟຣິກາໃຕ້ຫລັງຈາກ ໄດ້ທຳການຢ້ຽມຢາມ ປະເທດເຄັນຢາ ບ່ອນທີ່ທ່ານນາງ ໄດ້ໃຫ້ຄຳໝັ້ນສັນຍາທີ່ຈະໃຫ້ ການສນັບສນຸນ ຢ່າງແຂງຂັນ ຕໍ່ຣັຖບານໂຊມາເລັຽ ລຸນຫລັງທີ່ໄດ້ພົບປະກັບປະທານາທິບໍດີ ໂຊມາເລັຽ SHEKH SHARIF SHEIKH AHMED ທີ່ນະຄອນ ຫລວງໄນໂຣບີໃນມື້ື້ວານນີ້ ຣັຖມຸນຕຣີ ການຕ່າງປະເທດ ປາກິສຖານ ກ່າວວ່າ ແຫລ່ງຂ່າວສືບລັບໃຫ້ ການຢືນຢັນວ່າ ຜູ້ນຳກຸ່ມທາລີບານ ໃນປາກິສ ຖານ ນາຍ BAITULLAH MEHSUDໄດ້ ຖືກຂ້າຕາຍ ໃນການໂຈມຕີ ດ້ວຍລູກສອນໄຟ ໃນມື້ວັນພຸດແລ້ວ ທີ່ເຂດຊົນເຜົ່າWAZIRISTAN ໃຕ້ ການຖແລງດັ່ງກ່າວ ຂອງທ່ານ SHAH MEHMOOD QURESHI ມີຂຶ້ນໃນວັນສຸກມື້ນີ້ ໃນລະຫວ່າງ ກອງປະຊຸມຖແລງຂ່າວ ທີ່ນະຄອນຫລວງ ອິສລາມາບັດ ກ່ອນໜ້ານີ້ ພວກເຈົ້າໜ້າທີ່ສືບລັບ ກ່າວວ່າ ນາຍ MEHSUD ໄດ້ຖືກນຳໄປຝັງທີ່ບ້ານ NARGUSAI ບໍ່ໄກປານໃດ ຈາກບ່ອນທີ່ຖືກໂຈມຕີ ດ້ວຍລູກສອນໄຟ ທີ່ສົງສັຍເປັນຂອງສະຫະຣັດ ທີ່ຍິງມາຈາກ ເຮືອບິນບໍ່ມີຄົນຂັບນັ້ນ ເຂດດັ່ງກ່າວນີ້ແມ່ນຄວບຄຸມໂດຍ ພວກທາລີບານ ອົງການຂ່າວເອພີ ລາຍງານວ່າ ນາຍ KAFAYAT ULLAHເພື່ອນຜູ້ບັນຊາການ ຂອງກຸ່ມທາລີບານ ໄດ້ໃຫ້ການຢືນຢັນ ກ່ຽວກັບການເສັຽຊີວິດຂອງນາຍ MEHSUD ນອກນັ້ນ ເຈົ້າໜ້າທີ່ ສະຫະຣັດ ຍັງກ່າວວ່າ ມີຫລັກຖານທີ່ໜັກແໜ້ນ ສະແດງໃຫ້ເຫັນວ່າ ນາຍ MEHSUD ເສັຽຊີວິດ ໃນການໂຈມຕີ ທີ່ວ່ານີ້ແຕ່ບໍ່ສາມາດ ໃຫ້ການຢືນຢັນໄດ້ ພວກກະບົດ ແບ່ງແຍກດິນແດນ ເສືອທະມິລ ທີ່ໄດ້ຮັບການປລາຊັຍ ຕໍ່ກອງທັບສຣີລັງກາ ເມື່ອບໍ່ດົນມານີ້ ໃຫ້ການຢືນຢັນວ່າ ຜູ້ນຳຂອງພວກເຂົາ ໄດ້ຖືກຈັບແລະເວລານີ້ ຢູ່ໃນການຄວບຄຸມ ຂອງສຣີລັງກາ ໃນຖແລງ ຂ່າວ ທີ່ນຳອອກເຜີຍແຜ່ທາງອີແມລສະບັບນຶ່ງ ໃນວັນສຸກມື້ນີ້ ພວກກະບົດ ເສືອທະມິລເວົ້າວ່າ ນາຍSELVARASA PATHMANATHAN ໄດ້ຖືກຈັບທີ່ມາເລເຊັຽ ແຕ່ເຈົ້າໜ້າທີ່ ມາເລເຊັຽກ່າວວ່າ ຕົນບໍ່ມີຂໍ້ມູນໃດໆກ່ຽວກັບການຈັບກຸມ ທີ່ວ່ານີ້ ລາຍງານກ່ອນໜ້ານີ້ ແຈ້ງວ່າ ນາຍ PATHMANATHAN ໄດ້ຖືກຈັບ ທີ່ປະເທດໄທ ແຕ່ຣັຖບານໄທກ່າວວ່າ ການຈັບກຸມ ໄດ້ມີຂຶ້ນ ຢູ່ບ່ອນອື່ນພຸ້ນ ໂຄສົກ ຂອງກອງທັບ ສຣີລັງກາກ່າວວ່າ ນາຍ PATHMANATHAN ໄດ້ກັບຄືນໄປ ສຣີລັງກາແລ້ວ ແລະເວລານີ້ ກຳລັງຖືກສອບປາກຄຳຢູ່ ທ່ານບໍ່ໄດ້ ໃຫ້ການຢືນຢັນ ກ່ຽວກັບວ່າ ການຈັບກຸມ ມີຂຶ້ນຢູ່ບ່ອນໃດແທ້ ນາຍ PATHMANATHAN ໄດ້ເຂົ້າຮັບຕຳແໜ່ງ ເປັນຜູ້ນຳ ຂອງກຸ່ມກະບົດເສືອທະມິລ ຫລັງຈາກ ຜູ້ນຳຄົນເກົ່າ ນາຍ VELLUPILLAI PRABHAKARANໄດ້ເສັຽຊີວິດ ໃນໄລຍະສຸດທ້າຍ ຂອງສົງຄາມກາງເມືອງ 25 ປີ ທີ່ສິ້ນສຸດລົງໃນເດືອນພຶສະພາ ຜ່ານມາ ແມ່ຍິງຖືພາມານຊາວອັງກິດ ທີ່ຖືກຕັດສິນໂທດ ຈຳຄຸກຕລອດຊີວິດຢູ່ລາວ ຍ້ອນລັກລອບລຳລຽງ ແລະຄ້າຂາຍ ຢາເສບຕິດ ນັ້ນໄດ້ເດີນທາງ ກັບຄືນໄປເຖິງປະເທດອັງກິດ ແລ້ວ ເພື່ອຮັບໃຊ້ໂທດທີ່ນັ້ນ ເຮືອບິນທີ່ນາງ SAMANTHA OROBATORອາຍຸ 20 ປີ ທີ່ໃຊ້ ໃນການເດີນທາງ ໄປນັ້ນ ໄດ້ລົງຈອດ ທີ່ສນາມບິນ HEATHROWໃນກຸງລອນດອນ ໃນວັນສຸກມື້ນີ້ ບ່ອນທີ່ຕຳຣວດ ໄດ້ໄປຖ້າຢູ່ແລ້ວ ເພື່ອນຳເອົານາງໄປຂັງທີ່ຄຸກ ຊຶ່ງຕັ້ງຢູ່ໃກ້ຄຽງ ແມ່ຍິງຊາວອັງກິດ ເຊື້ອສາຍໄນຈີເຣັຽຄົນນີ້ໄດ້ຖືກຈັບ ທີ່ສນາມບິນວັດໄຕ ໃນນະຄອນຫລວງວຽງຈັນ ປີກາຍນີ້ ໃນຂໍ້ຫາ ມີເຮໂຣອີນຢູ່ໃນຄວາມຄອບຄອງ ຫລາຍກວ່າ ເຄິ່ງກິໂລ ປະຣິມານ ຢາເສບຕິດດັ່ງກ່າວ ແມ່ນກາຍຂີດທີ່ນາງຈະໄດ້ຮັບໂທດ ປະຫານຊີວິດ ແຕ່ເຈົ້າໜ້າທີ່ລາວ ໃຫ້ການຄ້ຳປະກັນຕໍ່ອັງກິດວ່າ ຕົນຈະບໍ່ຕັດສິນໂທດ ປະຫານຊີວິດ ນາງ OROBATOR ຫລັງຈາກຮູ້ວ່ານາງໄດ້ຖືພາມານ ຂະນະທີ່ຢູ່ໃນຄຸກ ນາງໄດ້ຖືກຕັດສິນໂທດ ຈຳຄຸກຕລອດຊີວິດໃນເດືອນມິຖຸນາ ຜ່ານມາ ເຈົ້າໜ້າທີ່ຂອງລາວ ແລະອັງກິດ ໄດ້ລົງນາມ ໃນຂໍ້ຕົກລົງສັບປະດາແລ້ວນີ້ ເພື່ອອະນຸຍາດໃຫ້ ມີການສົ່ງນາງ OROBATOR ກັບຄືນໄປປະເທດອັງກິດ ເຈົ້າໜ້າທີ່ໃຕ້ຫວັນໄດ້ ສັ່ງໃຫ້ ທຸຣະກິດຕ່າງໆແລະໂຮງຮຽນປິດຂະ ນະທີ່ລົມພາຍຸໄຕ້ຝຸ່ນ ມໍຣະກົດ ພວມມຸ່ງໜ້າ ໄປຍັງເກາະດັ່ງກ່າວ ພວກນັກພະຍາ ກອນອາກາດ ເວົ້າວ່າ ລົມໄຕ້ຝຸ່ນນີ້ ຈະມີຄວາມແຮງເຖິງ144 ຫຼັກກິໂລແມັດ ຕໍ່ຊົ່ວໂມງ ຂະນະທີ່ພັດຜ່າ ນເກາະໃຕ້ຫວັນ ໃກ້ໆນະຄອນຫລວງໄທເປ ຕລາດການເງິນ ຂອງໃຕ້ຫວັນ ໄດ້ປິດກິຈການ ໃນວັນສຸກມື້ນີ້ ກ່ອນທີ່ໄຕ້ຝຸ່ນມໍຣະກົດ ຈະໄປຮອດ ຖ້ຽວບິນນາໆຊາດ ແລະຖ້ຽວບິນ ພາຍໃນປະເທດ ຈຳນວນນຶ່ງໄດ້ມີການຍົກເລີກ ແລະຣົດໄຟໂດຍສານ ທີ່ມີຄວາມໄວສູງ ຂອງໃຕ້ຫວັນ ກໍໄດ້ໂຈະການໃຫ້ບໍຣິການ ເປັນການຊົ່ວຄາວ ຕາມປົກກະຕິແລ້ວ ລົມໄຕ້ຝຸ່ນ ຈະພັດຖລົ່ມເຂດເອເຊັຽ-ປາຊີຟິກ ໃນລະຫວ່າງ ເດືອນກໍຣະກົດ ຫາເດືອນກັນຍາ ຂອງທຸກໆປີ ທຳນຽບຂາວ ໄດ້ກ່າວເຖິງ ການເດີນທາງ ໄປເກົາຫຼີເໜືອຂອງອະດີດປະທານາທິບໍດີ ສະຫະຣັດທ່ານ BILL CLINTON ນັ້ນວ່າ ເປັນການເດີນທາງໄປໃນທາງສ່ວນໂຕ ເພື່ອມະນຸສທັມ ຊຶ່ງຈະບໍ່ ປ່ຽນແປງ ນະໂຍບາຍ ຂອງສະຫະຣັດຕໍ່ປະເທດດັ່ງກ່າວ ແຕ່ຢ່າງໃດ ໂຄສົກ ຂອງທຳນຽບຂາວ ທ່ານ ROBERT GIBBS ກ່າວວ່າການເດີນທາງ ໄປນະຄອນຫຼວງພຽງຢາງ ຂອງທ່ານ CLINTON ແມ່ນເປັນເຣື່ອງນຶ່ງອີກຕ່າງຫາກ ທີ່ແຍກຈາກ ນະໂຍບາຍ ອາວຸດນິວເຄລັຽ ຂອງເກົາຫລີເໜືອ ແລະການກະທຳທີ່ເປັນການ ທ້າທາຍເກາະຜິດ ທ່ານ GIBBS ກ່າວຕໍ່ພວກນັກຂ່າວ ໃນມື້ວານນີ້ວ່າທ່ານ CLINTON ໄດ້ລາຍງານ ຕໍ່ຄະນະ ສະພາຄວາມໝັ້ນຄົງ ແຫ່ງຊາດ ກ່ຽວກັບການເດີນທາງ ໄປຢ້ຽມຢາມ ຂອງທ່ານ ແລະເປັນທີ່ຄາດກັນວ່າ ຈະໄດ້ພົບກັບປະທານາທິບໍດີ BARACK OBAMA ໃນໄວໆນີ້ ໃນມື້ວັນອັງຄານ ຜ່ານມາ ທ່ານ CLINTONໄດ້ພົບປະ ກັບຜູ້ນຳ ຂອງເກົາຫລີເໜືອ ທ່ານ KIM JONG-IL ແລະໄດ້ຮັບ ອະນຸຍາດໃຫ້ມີການປ່ອຍໂຕ ນັກຂ່າວອະເມຣິກັນ 2 ຄົນ ຄືນາງ LAURA LING ແລະນາງ EUNA LEEທີ່ໄດ້ຖືກ ຕັດສິນໂທດ ຈຳຄຸກອອກແຮງງານໜັກ ເປັນເວລາ 12 ປີ ຍ້ອນມີການກ່າວຫາວ່າ ໄດ້ຂ້າມຊາຍແດນ ເຂົ້າໄປໃນ ເກົາຫລີເໜືອ ແບບຜິດກົດໝາຍ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ